# Dalnyegorszk

### A Wikipédiából, a szabad lexikonból.

Dalnyegorszk (Дальнего́рск, 1973-ig Tyetyuhe) városkörzet az oroszországi Tengermelléken. A város 1997-ig a Dalnyegorszki járás székhelye, azóta városkörzet központja. Mintegy 37 km-re fekszik a Japán-tengertől, Vlagyivosztoktól közúton 517 km-re északkeletre.

Dalnyegorszk címere

1989-ben nyilvánították várossá, lakossága 2003-ban 41,8 ezer fő volt. A városkörzethez tartozik még Rudnaja Prisztany (1973-ig Tyetyuhe Prisztany) és Krasznorecsenszkij is. A teljes városkörzet területe 5460 km², lakossága pedig 2000-ben 58,9 ezer fő volt. A népsűrűség 10,8 fő/km².

A mai város elõdjét 1898-ban alapították a kínaiak és az azonos nevű folyóról (Tyetyuhe = vaddisznó-folyó) nevezték el. Elsősorban színesfémércbányászatáról (ólom- és cink) nevezetes iparváros. A bányákat a Tyetyuhe völgyében vezető iparvasút köti össze a kikötővel (Rudnaja Prisztany = Érckikötő), ahonnan a dúsított ércet exportálják. A gazdaság két óriáscég (Bor és Dalpolimetal) irányítása alatt van. A Bor Rt. a helyi bórkészleteket dolgozza fel és exportálja (termelésének ¾ részét) , a Dalpolimetal Rt. pedig az ólom- és cinkércet hasznosítja. Az színesércdúsítást Rudnaja Prisztanyban végzik, ezért itt nagyon erős a környezetszennyezés. Rudnaja Prisztany és Dalnyegorszk a világ 3 legszennyezettebb levegőjű városa közé tartozik [1]. Az ipari jelleg ellenére a városkörzet területének 9/10-ét ma is erdõ borítja.

A város híres szülötte Jevgenyij Nazdratyenko (Евгений Наздратенко), aki 1993-2001 között a Tengermelléki határterület kormányzója volt.

## [szerkesztés] Források

- en:Dalnegorsk
- ru: Дальнегорск

## [szerkesztés] Külső hivatkozások

- A város honlapja (oroszul)]

A lap eredeti címe "http://hu.wikipedia.org../../../d/a/l/Dalnyegorszk.html"

Kategória: Oroszország települései

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- Esperanto
- Hrvatski
- 日本語
- 한국어
- Nederlands
- Русский